Mata Hari, a ł'anàgrafe Margaretha Geertruida Zelle , la xe stà na bałerina e spia ołandexe, che la xe stà condanà a morte dai Francexi durante la prima guera mondiałe par spionajo a favore de ła Germania. El so pseudònimo vołe dire "ocio del dì" in lengua małexe. Margaretha Geertruida Zelle la nasea Leeuwarden, in Frixia, el 7 de agosto 1876. Inte el 1897 la spoxa un uficiałe, ma la divorsia inte el 1900. Dopo el divorsio, la se trasferise a Parigi, dove la scumisia l'atività de bałerina preso el Salon Kireevsky. Lì la decide de adotare el psedònimo "Mata Hari". Durante la prima guera mondiałe, i tedeschi i pensa forse de sfrutare el so fasino par na atività de dopio xugo tra Germania e Francia el diventa coxì probabimente el agente segreto H21. Mata Hari la vien in seguito procesà dai Francexi co l'acuxa de spionajo, ma durante el processo la se proclama senpre inocente. La vien parò condanà e fuxiłà a Vincennes, viçin Parigi, a łe 4 del matino del 15 otobre 1917.